karthika deepam telugu serial written updates 26 october 2019; deepa feels elated
‘కార్తీకదీపం’ అక్టోబర్ 26 ఎపిసోడ్ : పిల్లల నిర్ణయం! కార్తీకపౌర్ణమి నాటికి అమ్మా నాన్నా..!?
బుల్లితెర ప్రేక్షకుల్ని ఎంతగానో ఆకట్టుకుంటున్న ‘కార్తీకదీపం’ సీరియల్ 635 ఎపిసోడ్‌లను పూర్తి చేసుకుని.. 636 ఎపిసోడ్‌కి ఎంటర్ అయ్యింది. ఈ ఎపిసోడ్‌ హైలైట్స్ మీకోసం.
Samayam Telugu | Updated:
Oct 26, 2019, 07:51AM IST
తండ్రి కోసం సౌర్య, తల్లి కోసం హిమ తాపత్రయపడ్డం మొదలుపెట్టారు. మౌనిత తన ప్రయత్నాలు తను చేస్తూ కార్తీక్‌కి దగ్గర కావాలని ప్రయత్నిస్తున్నా.. హిమ, సౌర్యల ప్రయత్నం చేస్తుంటే దీప, కార్తీక్‌లు కలుస్తారనే ఆసక్తి కలుగుతుంది. తెలుగు ప్రేక్షకులను ఎంతగానో ఆకట్టుకుంటున్న‘కార్తీకదీపం’ సీరియల్ నేటి (అక్టోబర్ 26) రాత్రి ఎపిసోడ్‌లో ఏం జరగనుందో ‘సమయం’లో మీకోసం ముందుగానే.
గత ఎపిసోడ్‌లో ఏం జరిగిందంటే..
సౌర్య తన ఫ్రెండ్స్ ఆధ్యను, వాళ్ల అమ్మ(పోలీస్ ఆఫీసర్)ను కలుసుకుంటుంది. ‘మా నాన్నను వెతికి పెట్టండి’ అంటూ తన బాధనంతా ఆధ్య వాళ్ల అమ్మకు వివరిస్తుంది. దాంతో ఆమె మీ నాన్న గురించి తెలుసుకోవాలంటే మీ ఇంట్లో రేషన్ కార్డ్ తీసుకునిరా.. మీ నాన్నని నీకు అప్పగించే బాధ్యత నాది’ అని మాటిస్తుంది. దాంతో సౌర్య హ్యాపీగా ‘ఇంట్లో రేషన్ కార్డ్ ఉంటుంది మేడమ్ నేను తీసుకొని వస్తాను’అంటుంది. దీప ఇంట్లో సౌర్య కోసం వెతుక్కుంటూ టెన్షన్ పడుతుంది. సౌర్య నడచుకుంటూ తండ్రి కోసం ఆలోచిస్తూ వస్తుంటే.. ఓ సందు దాటుతున్న సమయంలో ఓ కారు వచ్చి సౌర్యను గుద్దేస్తుంది.
Recommended byColombia
636 ఎపిసోడ్‌లో హైలైట్స్‌..
సౌర్య కింద పడిపోతుంది. ఆ కారు కార్తీక్‌దే. అందులో హిమ కూడా ఉంటుంది. సౌర్య పాప్‌కార్న్ కింద పడిపోవడంతో పడిన చోటే కూర్చుని ఎవరు గుద్దారో చూడకుండానే ‘నా పాప్‌కార్న్ అంతా కింద పడిపోయింది’ అనుకుంటూ ఏరుకుంటుంది. సౌర్యను జాలిగా చూస్తూ కార్తీక్ గతంలోకి వెళ్తాడు. దీప నెలల బిడ్డ(సౌర్యను) తీసుకొచ్చి గుమ్మం ముందు పెట్టి.. ‘నా బిడ్డేనన్న సర్టిఫెకెట్ ఇస్తే నేను వెళ్తాను’ అన్న మాటలు, ‘మా నాన్న వస్తారని తెలిసినప్పటి నుంచి నిద్ర పట్టడం లేదు డాక్టర్ బాబు’ అన్న సౌర్య మాటలు తలుచుకుంటూ ఉంటాడు. ఇంతలో సౌర్య పైకి చూసి.. ‘మీరా డాక్టర్ బాబూ?’ అంటూ పలకరిస్తుంది. హిమ, కార్తీక్‌లు సౌర్యని పైకి లేపి కారులో తీసుకుని వెళ్తారు. ‘ఎందుకు ఒక్కదానివే తిరుగుతున్నావ్?’ అని అడుగుతుంది హిమ సౌర్యని.
Read also: ‘కోయిలమ్మ’ సీరియల్ : చిన్నీకి తీరని అవమానం! ‘కడుపులో ఉన్నది ఎవరి బిడ్డ?’
హిమ ప్రశ్నకు సౌర్య నవ్వుతూ.. ‘నేను మా నాన్న కోసం వెతుకున్నాను. మా నాన్నని వెతకమని నా ఫ్రెండ్ ఆధ్య వాళ్ల అమ్మని అడిగాను. ఆవిడి పోలీస్ ఆఫీసర్ కదా.. మీ ఇంట్లో రేషన్ కార్డ్ తీసుకుని రా అంది..’ అంటూ జరిగింది చెబుతుంది సౌర్య. సౌర్య మాటలు విన్న కార్తీక్ మరోసారి గతంలోకి వెళ్తాడు. దీప రేషన్ కార్డ్ చూసుకుంటూ తెగ నవ్వుకుంటుంది. కార్తీక్ ఎందుకు నవ్వుతున్నావ్? అని అడితే.. ‘మన రేషన్ కార్డ్ వచ్చింది డాక్టర్ బాబూ.. మీరు ఎలా ఉన్నారో చూడండి.. హా..హా.. రా రంగు మీకు మీ రంగు నాకు వచ్చింది డాక్టర్ బాబూ...’ అంటూ పడిపడి నవ్వుతూ కార్తీక్ పక్కకు వెళ్లి కూర్చుంటుంది. వెంటనే కార్తీక్ దీపని రెండు చేతులతో గట్టిగా పట్టుకుని.. ‘రంగుదేముంది బంగారం.. మనసు ముఖ్యం కానీ’ అంటాడు. ప్రస్తుతానికి తిరిగి వచ్చిన కార్తీక్.. ‘అమ్మో ఆ రేషన్ కార్డ్ దానితో ఉందో ఇంట్లో ఉందో వెతకాలి.. ఈ రౌడీ(సౌర్య) డిటెక్టివ్ కంటే ఎక్కువైపోయింది’ అనుకుంటాడు మనసులో..
Read also: ‘మౌనరాగం’ సీరియల్ : అంకిత్‌కి అద్భుతమైన అవకాశం! అత్తంటికి లక్కీ..
మౌనిత ఇంటికి ఓ పని అమ్మాయి వస్తుంది. ఆమెతో ‘నాకు నాలుగు రోజుల్లో వంట చేయడం నేర్పించు’ అంటుంది మౌనిత. అయితే ఆ అమ్మాయి మౌనిత మీద సెటైర్లు పేల్చేసరికి మౌనితకు కాలిపోతుంది. దాంతో ఆమెని తిట్టి, వంట గదిలోకి పంపిస్తుంది మౌనిత. పిల్లల్ని వంటలక్క ఇంటికి తీసుకొచ్చిన కార్తీక్.. పిల్లల్ని ఆడుకోమని చెప్పి దీపతో మాట్లాడతాడు. ‘నీకు బుద్ధి ఉందా? మనిషివేనా నువ్వు. పసిదానికి మనసుతో అలా ఆడుకుంటావేంటే? పాపం ఆ వెర్రిది నాన్నా నాన్నా అంటూ కలవరిస్తూ రోడ్లు పట్టుకుని తిరుగుతుందే మెంటల్ దానా..అమ్మగా ఆలోచించవేంటే? నీలో నాకు సాడిజం కనిపిస్తుంది. నేను కాబట్టి.. కారు ఆపాను.. మరెవరైనా అయితే? సౌర్యకి ఏమైనా అయితే?’ అంటూ కోప్పడతాడు.
Read Also: మీరు ‘కార్తీకదీపం’ సీరియల్ ఏదైనా ఎపిసోడ్ మిస్ అయ్యారా? అన్ని ఎపిసోడ్‌లు ఒక్క క్లిక్‌తో!
దాంతో దీప చాలా సంతోషంగా నవ్వుతూ.. ‘నాలో సాడిజం కనిపిస్తుందా డాక్టర్ బాబూ? కానీ మీలో ఇవాళ అచ్చమైన కన్నతండ్రి కనిపిస్తున్నాడు డాక్టర్ బాబూ..’ అంటుంది. ‘హా.. కనిపిస్తే కనిపించనీ..’ అంటూనే షాకింగ్‌గా ఒక్కనిమిషం ఆగి ‘ఏంటీ?’ అంటాడు. దీప నవ్వుతూ ‘మీకు తెలియకుండానే మీలోని తండ్రి మనసు స్పందించింది. మీ కన్న కూతురు రోడ్ల మీద పిచ్చిదానిలా తిరుగుతుంటే మీ తండ్రి మనసు బాధపడుతుంది. మీ రక్తమే మిమ్మల్ని కలుపుతుంది. కన్న కూతురు రోడ్ల పట్టుకుని తిరుగుతుంటే మీ మనసు తట్టుకోవట్లేదు డాక్టర్ బాబూ’ అంటుంది. వెంటనే నీకో దన్నం అని చెప్పి ఆవేశంగా బయటికి వెళ్లిపోతాడు కార్తీక్.
సౌర్య, హిమలు చాలా హ్యాపీగా ఆడుకుంటూ.. ‘కార్తీక పౌర్ణమి వస్తుంది కదా.. అప్పటికల్లా నేను మా నాన్నని వెతికి పట్టుకుంటాను..’ అంటుంది సౌర్య చాలా ధీమాగా. ‘నేను కూడా అప్పటికి మా కొత్తమ్మని తీసుకొస్తాను’ అంటుంది హిమ నవ్వుతూ. ‘అయితే అప్పటికి మనిద్దరికీ అమ్మానాన్న ఉంటారు’ అనుకుంటారు ఇద్దరూ. ఇంతలో అక్కడికి వచ్చిన కార్తీక్.. హిమ, సౌర్యలను పట్టుకుని మాట్లాడుతూ.. సౌర్యకు చాక్లెట్స్ బాక్స్ ఇస్తూ ‘ఇంకెప్పుడు పిచ్చి పిచ్చివి తింటూ కనిపిస్తే ఊరుకోను’ అని చెప్పడం అంతా చాటుగా ఫొటోస్ తీసుకుంటుంది దీప. బాయ్ చెప్పి హిమని తీసుకుని వెళ్లిపోతాడు కార్తీక్. కార్తీకదీపం కొనసాగుతోంది. మరిన్ని వివరాలు తరువాయి భాగంలో చూద్దాం!